Държавен вестник, бр. 27, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  27
(3) Решението и заповедта се връчват на
страните, а когато е наложена мярка по чл. 5,
ал. 1, т. 1, 2 и 3—и на районното полицейско
управление по настоящия адрес на извършите-
ля и на пострадалото лице.
Чл. 17. (1) Решението може да се обжалва пред
окръжния съд в 7-дневен срок от връчването му.
Жалбата се подава чрез съда, постановил реше-
нието, с препис за другата страна. Към жалбата
може да се приложат и нови доказателства.
(2) Обжалването не спира изпълнението на
заповедта.
(3) Районният съд изпраща препис от жал-
бата с приложенията на другата страна, която в
тридневен срок от получаването им може да
направи възражения, както и да посочи нови
доказателства. След изтичане на този срок
жалбата заедно с приложенията и възражения-
та се изпраща на окръжния съд.
(4) Окръжният съд разглежда жалбата в
14-дневен срок в открито заседание с призовава-
не на страните по реда на чл. 12 и се произнася с
решение по същество, с което оставя в сила, от-
меня или изменя обжалваното решение. Когато
изменя заповедта, съдът издава нова заповед.
(5) Решението на окръжния съд е окон-
чателно.
Чл. 18. (1) Когато молбата или искането
съдържа данни за пряка и непосредствена по-
следваща опасност за живота или здравето на
пострадалото лице, районният съд в закрито
заседание без призоваване на страните издава
заповед за незабавна защита в срок до 24 часа
от получаването на молбата или искането.
(2) Заповедта по ал. 1 се връчва на страните
и се изпраща служебно до районното полицей-
ско управление.
(3) Когато от данните по делото е видно, че е
необходимо да се предприемат мерки по Закона
за закрила на детето, съдът уведомява директо-
ра на дирекция “Социално подпомагане”.
(4) Съдът насрочва открито съдебно заседа-
ние в срок не по-късно от 30 дни, като заедно с
призовката и преписа от молбата или искането
с приложенията съобщава на ответника задъл-
жението му за представяне на доказателства.
(5) В случаите по чл. 8, т. 2 и 3 се призовава
и пострадалото лице.
(6) При необходимост призовката се връчва
със съдействието на полицейските органи или
на кмета.
Чл. 19. Заповедта за незабавна защита има
действие до издаването на заповедта за защита
или на отказа на съда.
Раздел III
Изпълнение на заповедта за защита
Чл. 20. Заповедта за защита подлежи на не-
забавно изпълнение.
Чл. 21. (1) Полицейските органи следят за
изпълнението на заповедта, когато с нея е на-
ложена мярка по чл. 5, ал. 1, т. 1, 2 и 3.
(2) При неизпълнение на заповедта на съда,
полицейският орган, констатирал нарушение-
то, задържа нарушителя и уведомява незабавно
органите на прокуратурата.
Чл. 22. За наложените глоби и присъдените
държавни такси и разноски съдът издава слу-
жебно изпълнителен лист.
ЗАКЛЮЧИТЕЛНИ РАЗПОРЕДБИ
§ 1. За неуредените в този закон въпроси се
прилагат съответно разпоредбите на Граждан-
ския процесуален кодекс.
§ 2. Министърът на вътрешните работи, ми-
нистърът на правосъдието, министърът на труда
и социалната политика, министърът на здраве-
опазването, министърът на образованието и на-
уката и министърът на финансите в срок 6 месеца
от влизането в сила на закона да разработят Прог-
рама за превенция и защита от домашно насилие.
§ 3. Държавата съдейства на общините и
юридическите лица с нестопанска цел за създа-
ване и подкрепа на служби и центрове за изпъл-
нение на мерките по чл. 5, ал. 1, т. 5 и 6.
§ 4. Лицата, регистрирани по реда на чл. 18,
ал. 2 и 3 от Закона за социално подпомагане,
които предлагат социални услуги и програми за
възстановяване на пострадалите от домашно
насилие или специализирани програми за извър-
шителите на насилието, са длъжни да предоста-
вят на съда списък на услугите и програмите.
§ 5. В чл. 63, ал. 3 от Закона за Министерство-
то на вътрешните работи (обн., ДВ, бр. 122 от
1997 г., бр. 29 от 1998 г.—Решение № 3 на Консти-
туционния съд от 1998 г.; изм., бр. 70, 73 и 153 от
1998 г., бр. 30 и 110 от 1999 г., бр. 1 и 29 от 2000 г.,
бр. 28 от 2001 г., бр. 45 и 119 от 2002 г., бр. 17, 26,
95, 103, 112 и 114 от 2003 г., бр. 15, 70 и 89 от 2004 г.,
бр. 11 и 19 от 2005 г.) се създава изречение трето:
“В случаите на домашно насилие копие от прото-
кола за предупреждение се предоставя на постра-
далото лице при поискване.”
Законът е приет от ХХХIХ Народно събра-
ние на 16 март 2005 г. и е подпечатан с офици-
алния печат на Народното събрание.
Председател на Народното събрание:
Борислав Великов
13081
УКАЗ № 46
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за военноинвалидите и военнопостра-
далите, приет от ХХХIX Народно събрание на
17 март 2005 г.
Издаден в София на 23 март 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков